CELEX: 52007PC0522
Language: fi
Date: 2007-09-13
Title: Ehdotus: neuvoston päätös EY:n ja Montenegron väliaikaisessa komiteassa vahvistettavasta yhteisön kannasta komitean työjärjestykseen sekä EY:n ja Montenegron alakomiteoiden tehtäviin ja rakenteeseen

Tärkeä oikeudellinen huomautus

|

52007PC0522

Ehdotus: neuvoston päätös EY:n ja Montenegron väliaikaisessa komiteassa vahvistettavasta yhteisön kannasta komitean työjärjestykseen sekä EY:n ja Montenegron alakomiteoiden tehtäviin ja rakenteeseen  /* KOM/2007/0522 lopull. */  

	[pic] | EUROOPAN YHTEISÖJEN KOMISSIO |Bryssel 13.9.2007KOM(2007) 522 lopullinenEhdotus:NEUVOSTON PÄÄTÖSEY:n ja Montenegron väliaikaisessa komiteassa vahvistettavasta yhteisön kannasta komitean työjärjestykseen sekä EY:n ja Montenegron alakomiteoiden tehtäviin ja rakenteeseen(komission esittämä)PERUSTELUTEuroopan yhteisöjen ja niiden jäsenvaltioiden sekä Montenegron tasavallan välinen vakautus- ja assosiaatiosopimus on tarkoitus allekirjoittaa Luxemburgissa 15. lokakuuta 2007. Sopimus tulee voimaan sitä päivää seuraavan toisen kuukauden ensimmäisenä päivänä, jona sopimuspuolet ovat ilmoittaneet toisilleen ratifiointimenettelyjen päätökseen saattamisesta.Samana päivänä allekirjoitetaan Euroopan yhteisön ja Montenegron tasavallan välinen väliaikainen sopimus, jonka tarkoituksena on mahdollistaa kauppaa ja kaupan liitännäistoimenpiteitä koskevien vakautus- ja assosiaatiosopimuksen määräysten pikainen voimaantulo. Myös väliaikainen sopimus tulee voimaan sitä päivää seuraavan toisen kuukauden ensimmäisenä päivänä, jona sopimuspuolet ovat ilmoittaneet toisilleen ratifiointimenettelyjen päätökseen saattamisesta.Väliaikaisen sopimuksen 43 artiklalla perustetaan väliaikainen komitea, joka valvoo sopimuksen täytäntöönpanoa. Komitea hyväksyy oman työjärjestyksensä väliaikaisen sopimuksen 44 artiklan mukaisesti. Komitean toiminnan sujuvuuden varmistamiseksi on suotavaa, että työjärjestys hyväksytään komitean ensimmäisessä kokouksessa.Ehdotetussa työjärjestyksessä täsmennetään väliaikaisen sopimuksen mukaisesti väliaikaisen komitean tehtävät ja käytännöt, joita sen on noudatettava, ja otetaan huomioon etenkin se, että komitealle on annettu sopimuksella päätöksentekovaltaa. Työjärjestykseen sisältyy myös erityisten alakomiteoiden perustaminen, mistä määrätään väliaikaisen sopimuksen 46 artiklassa. Komissio ehdottaa, että alakomitearakenteen yksinkertaistamiseksi niiden lukumäärä rajoitetaan viiteen, sillä kyseinen määrä riittää kattamaan tämän perusteluosan liitteessä mainitut alat. Vakautus- ja assosiaatiosopimuksessa mainittuja aloja, jotka eivät sisälly väliaikaiseen sopimukseen, käsitellään jatkossakin pysyvän tehostetun vuoropuhelun[1] yhteydessä, kunnes vakautus- ja assosiaatiosopimus tulee voimaan.Yhteisön kannan väliaikaisen komitean työjärjestykseen väliaikaisessa komiteassa vahvistaa neuvosto komission ehdotuksesta.Tämän vuoksi ehdotetaan, että neuvosto hyväksyy liitteenä olevan ehdotuksen.PERUSTELUOSAN LIITEEY:N JA MONTENEGRON TASAVALLAN välinen väliaikainen sopimus kaupasta ja kaupan liitännäistoimenpiteistä Alakomiteoiden rakenne |Alakomiteoiden nimet | Aihealueet | Viittaukset väliaikaiseen sopimukseen (vakautus- ja assosiaatiosopimukseen) |Kauppa, teollisuus, tulliasiat, verotus, yhteistyö muiden ehdokasmaiden kanssa | Tavaroiden vapaa liikkuvuus | 3 artikla (18 artikla) |Teollisuustuotteet | 4–8 artikla (19–23 artikla) |Kaupan alan kysymykset | 19–33 artikla (34–48 artikla) |Verotus | 22 ja 23 artikla (37 ja 38 artikla) |Alkuperäsäännöt | 29 artikla (44 artikla), pöytäkirja N:o 3 |Hallinnollinen avunanto tulliasioissa | 42 artikla (99 artikla), pöytäkirja N:o 6 |Yhteistyö muiden ehdokasmaiden kanssa | 53 artikla (17 artikla) |Maatalous ja kalastus | Maataloustuotteet laajassa merkityksessä | 9 artikla, 11 artiklan 1 kohta, 12 artiklan 1 kohta, 16, 17 ja 20 artikla (24 artikla, 26 artiklan 1 kohta, 27 artiklan 1 kohta, 31, 32 ja 35 artikla) |Maataloustuotteet suppeassa merkityksessä | 11 artiklan 2 ja 3 kohta, 12 artiklan 2 kohta (26 artiklan 2 ja 3 kohta ja 27 artiklan 2 kohta) |Kalastustuotteet | 14 ja 15 artikla (29 ja 30 artikla) |Jalostetut maataloustuotteet | 10 artikla (25 artikla), pöytäkirja N:o 1 |Viinit ja väkevät alkoholijuomat | 13 artikla (28 artikla), pöytäkirja N:o 2 |Maatalous- ja kalastustuotteiden ja muiden elintarvikkeiden kuin viinien ja väkevien alkoholijuomien maantieteellisten merkintöjen suoja | 18 artikla (33 artikla) |Sisämarkkinat ja kilpailu | Muut väliaikaisen sopimuksen III osastoon liittyvät kysymykset | 36 ja 37 artikla (69 ja 71 artikla) |Kilpailu | 38 ja 39 artikla (73 ja 74 artikla) |Terästeollisuuden valtiontuki | 38 artiklan 8 kohta (73 artiklan 8 kohta), pöytäkirja N:o 5 |Teollis- ja tekijänoikeudet sekä kaupalliset oikeudet | 40 artikla (75 artikla) |Julkiset hankinnat | 41 artikla (76 artikla) |Talous- ja raha-asiat sekä tilastot | Pääomanliikkeet ja maksut | 35 artikla, 38 artiklan 7 kohdan b alakohta (62 artikla, 73 artiklan 7 kohdan b alakohta) |Liikenne | Kauttakulkuliikenne | 34 artikla (61 artiklan 1 kohta) pöytäkirja N:o 4, 3 artiklan a ja b kohta 11 artiklan 2, 3 ja 5 kohta 19 artiklan 1 ja 2 kohta 21 artiklan 1 kohta ja 2 kohdan d alakohta |Ehdotus:NEUVOSTON PÄÄTÖSEY:n ja Montenegron väliaikaisessa komiteassa vahvistettavasta yhteisön kannasta komitean työjärjestykseen sekä EY:n ja Montenegron alakomiteoiden tehtäviin ja rakenteeseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan,ottaa huomioon komission ehdotuksen,sekä katsoo seuraavaa:(1) Euroopan yhteisön ja Montenegron tasavallan välinen väliaikainen sopimus kaupasta ja kaupan liitännäistoimenpiteistä[2], jäljempänä ’väliaikainen sopimus’, joka allekirjoitettiin ….., tuli voimaan …. . .(2) Väliaikaisen sopimuksen 43 artiklan mukaan sopimuksella perustettu väliaikainen komitea valvoo sopimuksen soveltamista ja täytäntöönpanoa.(3) Väliaikaisen sopimuksen 44 artiklan 2 kohdassa määrätään, että väliaikainen komitea vahvistaa työjärjestyksensä.(4) Väliaikaisen sopimuksen 46 artiklassa määrätään, että väliaikainen komitea voi perustaa alakomiteoita.(5) Alakomiteoiden nimeämisestä, kokoonpanosta, tehtävistä ja rakenteesta olisi määrättävä väliaikaisen komitean työjärjestyksessä.(6) Yhteisön olisi vahvistettava kantansa työjärjestyksen hyväksymiseen väliaikaisessa komiteassa,ON PÄÄTTÄNYT SEURAAVAA:Ainoa artiklaYhteisön kanta, joka vahvistetaan Euroopan yhteisön ja Montenegron tasavallan välillä kaupasta ja kaupan liitännäistoimenpiteistä tehdyn väliaikaisen sopimuksen 43 artiklassa tarkoitetussa väliaikaisessa komiteassa, perustuu tämän päätöksen liitteenä olevaan luonnokseen väliaikaisen komitean päätökseksi.Tehty Brysselissä [...]Neuvoston puolestaPuheenjohtajaLIITEEY:n ja Montenegron väliaikaisen komitean PÄÄTÖS N:o 1/200..,tehty […],komitean työjärjestyksestä sekä EY:n ja Montenegron alakomiteoiden tehtävistä ja rakenteestaEY:N JA MONTENEGRON VÄLIAIKAINEN KOMITEA, jokaottaa huomioon Euroopan yhteisön ja Montenegron tasavallan välisen väliaikaisen sopimuksen kaupasta ja kaupan liitännäistoimenpiteistä, jäljempänä ’väliaikainen sopimus’, joka allekirjoitettiin ….., ja erityisesti sen 44 artiklan,ON PÄÄTTÄNYT SEURAAVAA:1 artikla PuheenjohtajaVäliaikaisen komitean puheenjohtajana toimii vuorotellen 12 kuukauden ajan Euroopan yhteisöjen komission edustaja Euroopan yhteisön, jäljempänä ’yhteisö’, puolesta ja Montenegron tasavallan hallituksen edustaja. Ensimmäinen puheenjohtajuuskausi alkaa kuitenkin päivänä, jolloin väliaikainen komitea kokoontuu ensimmäisen kerran, ja päättyy saman vuoden joulukuun 31 päivänä.2 artiklaKokouksetVäliaikainen komitea kokoontuu kerran vuodessa Brysselissä tai Podgoricassa sopimuspuolten yhteisen päätöksen mukaisesti. Väliaikaisen komitean erityisiä kokouksia voidaan kutsua koolle sopimuspuolten niin sopiessa kumman tahansa sopimuspuolen pyynnöstä.Kokoukset kutsuu koolle puheenjohtaja.Ellei toisin päätetä, väliaikaisen komitean kokoukset eivät ole julkisia.3 artikla ValtuuskunnatSopimuspuolten valtuuskuntien suunniteltu kokoonpano ilmoitetaan puheenjohtajalle ennen kutakin kokousta.Euroopan investointipankin (EIB) edustaja voi osallistua väliaikaisen komitean kokouksiin tarkkailijana, kun esityslistalla on Euroopan investointipankkia koskevia asioita.Väliaikainen komitea voi kutsua ulkopuolisia henkilöitä osallistumaan kokouksiinsa saadakseen tietoa yksittäisistä aiheista.Yhteisön jäsenvaltioille ilmoitetaan väliaikaisen komitean kokouksista.4 artiklaSihteeristöYksi Euroopan yhteisöjen komission virkamies ja yksi Montenegron tasavallan virkamies toimivat yhdessä väliaikaisen komitean sihteereinä.5 artiklaKirjeenvaihtoKaikki väliaikaisen komitean puheenjohtajalle saapuva ja häneltä lähtevä kirjeenvaihto toimitetaan molemmille sihteereille. Sihteerit varmistavat, että kirjeenvaihto toimitetaan tarvittaessa molempien sopimuspuolten edustajille väliaikaisessa komiteassa.6 artiklaKokousten esityslista1. Puheenjohtaja ja sihteerit laativat kunkin kokouksen alustavan esityslistan viimeistään 15 työpäivää ennen kokouksen alkua.Alustavalle esityslistalle otetaan asiat, joiden esityslistalle ottamista koskeva pyyntö on saapunut sihteereille vähintään 21 työpäivää ennen kokouksen alkua, edellyttäen että niihin liittyvät asiakirjat on toimitettu sihteereille viimeistään alustavan esityslistan lähettämispäivänä.Väliaikainen komitea vahvistaa esityslistan kunkin kokouksen alussa. Muu kuin alustavalla esityslistalla oleva asia voidaan ottaa esityslistalle, jos sopimuspuolet niin sopivat.2. Puheenjohtaja voi kummankin sopimuspuolen suostumuksella lyhentää 1 kohdassa mainittuja määräaikoja jonkin erityistapauksen vaatimusten huomioon ottamiseksi.7 artiklaPöytäkirjatKokouksen järjestävä sopimuspuoli laatii kustakin väliaikaisen komitean kokouksesta pöytäkirjaluonnoksen. Siinä mainitaan tehdyt päätökset, annetut suositukset ja hyväksytyt päätelmät. Pöytäkirjaluonnos on toimitettava väliaikaisen komitean hyväksyttäväksi kahden kuukauden kuluessa kokouksen järjestämisestä. Kun pöytäkirja on hyväksytty, puheenjohtaja ja kumpikin sihteeri allekirjoittavat sen ja molemmat sopimuspuolet arkistoivat siitä yhden alkuperäiskappaleen. Jäljennös pöytäkirjasta lähetetään kaikille tämän päätöksen 5 artiklassa tarkoitetuille vastaanottajille.8 artiklaAsioiden käsittelyVäliaikainen komitea tekee päätöksensä ja antaa suosituksensa sopimuspuolten yhteisellä sopimuksella.Kokousten välillä väliaikainen komitea voi tehdä päätöksiä tai antaa suosituksia kirjallista menettelyä noudattaen, jos sopimuspuolet niin sopivat.Väliaikaisen sopimuksen 45 artiklassa tarkoitetut väliaikaisen komitean päätökset varustetaan otsikolla ”päätös” ja suositukset otsikolla ”suositus”, ja niitä seuraa järjestysnumero, teko- tai antopäivä sekä selvitys aiheesta.Puheenjohtaja allekirjoittaa väliaikaisen komitean päätökset ja suositukset ja kumpikin sihteeri todistaa ne oikeiksi.Sopimuspuolet julkaisevat väliaikaisen komitean tekemät päätökset virallisissa lehdissään. Kumpikin sopimuspuoli voi päättää julkaista minkä tahansa muun väliaikaisen komitean hyväksymän asiakirjan.9 artiklaKieletSopimuspuolten viralliset kielet ovat väliaikaisen komitean virallisia kieliä.Ellei toisin päätetä, väliaikainen komitea käsittelee asioita kyseisillä kielillä laadittujen asiakirjojen perusteella.10 artiklaKustannuksetYhteisö ja Montenegron tasavalta vastaavat kumpikin väliaikaisen komitean ja alakomiteoiden kokouksiin osallistumisesta aiheutuvista kuluistaan henkilöstö-, matka- ja oleskelukulujen sekä posti- ja televiestintäkulujen osalta.Kokousten tulkkaukseen sekä asiakirjojen kääntämiseen ja jäljentämiseen liittyvistä kustannuksista sekä muista kokousten käytännön järjestelyihin liittyvistä kustannuksista vastaa kokoukset järjestävä sopimuspuoli.11 artiklaAlakomiteatVäliaikaisen komitean avuksi perustettujen alakomiteoiden tehtävät ja rakenne määritellään tämän päätöksen liitteessä.Alakomiteat muodostuvat molempien sopimuspuolten edustajista. Sopimuspuolet toimivat vuorotellen alakomiteoiden puheenjohtajina 1 artiklan mukaisesti.Alakomiteat toimivat väliaikaisen komitean alaisuudessa ja raportoivat tälle kunkin kokouksen jälkeen. Ne eivät voi tehdä päätöksiä mutta voivat antaa suosituksia väliaikaiselle komitealle.Väliaikainen komitea voi milloin tahansa lakkauttaa olemassa olevia alakomiteoita, muuttaa niiden tehtäviä tai perustaa uusia alakomiteoita avustamaan itseään tehtäviensä hoitamisessa.Tehty […]Väliaikaisen komitean puolestaPuheenjohtajaLIITEEY:n ja Montenegron alakomiteoiden tehtävät ja rakenne1. Kokoonpano ja puheenjohtajuusTyöjärjestyksen 11 artiklan toisen alakohdan mukaisesti alakomiteoissa on sekä Euroopan komission että Montenegron tasavallan, jäljempänä ’Montenegro’, hallituksen edustajia. Nämä kaksi sopimuspuolta toimivat vuorotellen alakomiteoiden puheenjohtajina työjärjestyksen 1 artiklan mukaisesti. Jäsenvaltioille ilmoitetaan alakomiteoiden kokouksista.2. SihteeristöYksi Euroopan komission virkamies ja yksi Montenegron hallituksen virkamies toimivat yhdessä kunkin alakomitean sihteereinä.Kaikki alakomiteoita koskevat viestit toimitetaan asianomaisen alakomitean sihteereille.3. KokouksetAlakomiteat kokoontuvat säännöllisesti kerran vuodessa ja sopimuspuolten yhteisestä sopimuksesta aina, kun olosuhteet niin vaativat. Alakomitean kokoukset pidetään sopimuspuolten sopimana ajankohtana niiden sopimassa paikassa.Alakomiteat voivat molempien sopimuspuolten suostumuksella kutsua kokouksiinsa asiantuntijoita saadakseen tarvitsemaansa tietoa.4. Käsiteltävät asiatAlakomiteoissa käsitellään eri aiheita jäljempänä esitetyn monialaisen alakomitearakenteen mukaisesti. Väliaikaisen sopimuksen ja Eurooppa-kumppanuuden täytäntöönpanoa, vakautus- ja assosiaatiosopimuksen täytäntöönpanon valmisteluja ja lainsäädännön lähentämisessä, täytäntöönpanossa ja soveltamisessa saavutettua edistymistä arvioidaan kaikilla aloilla. Alakomiteat tarkastelevat omilla aloillaan mahdollisesti ilmeneviä ongelmia ja ehdottavat toimia, joilla ne voidaan ratkaista.Alakomiteat toimivat myös foorumeina, joilla selvitetään edelleen yhteisön säännöstöön liittyviä kysymyksiä ja tarkastellaan Montenegron edistymistä lainsäädäntönsä saattamisessa yhteisön säännöstön mukaiseksi väliaikaisessa sopimuksessa tehtyjen sitoumusten mukaisesti.5. PöytäkirjatKustakin alakomiteoiden kokouksesta laaditaan pöytäkirjaluonnos kahden kuukauden kuluessa kokouksen järjestämisestä. Kun molemmat sopimuspuolet ovat hyväksyneet pöytäkirjan, alakomitean sihteerit toimittavat siitä jäljennöksen väliaikaisen komitean sihteereille.6. JulkisuusEllei toisin päätetä, alakomiteoiden kokoukset eivät ole julkisia.7. Alakomitearakenne1) Kauppaan, teollisuuteen, tulliin, verotukseen ja muiden ehdokasmaiden kanssa tehtävään yhteistyöhön liittyviä asioita käsittelevä alakomitea (väliaikaisen sopimuksen 3 artikla, 4–8 artikla, 19–33 artikla, 42 ja 53 artikla),2) Maatalouteen ja kalastukseen liittyviä asioita käsittelevä alakomitea (9 artikla, 11 artiklan 2 ja 3 kohta, 10 ja 13 artikla, 12 artiklan 2 kohta, 14, 15 ja 18 artikla),3) Sisämarkkinoihin ja kilpailuun liittyviä asioita käsittelevä alakomitea (väliaikaisen sopimuksen 36, 37 ja 38 artikla yhdessä pöytäkirjan N:o 5 kanssa, 39, 40 ja 41 artikla),4) Talous- ja raha-asioita sekä tilastoja käsittelevä alakomitea (väliaikaisen sopimuksen 35 artikla, 38 artiklan 7 kohdan b alakohta),5) Liikennettä käsittelevä alakomitea (väliaikaisen sopimuksen 34 artikla, pöytäkirja N:o 4, 3 artiklan a ja b kohta, 11 artiklan 2, 3 ja 5 kohta, 19 artiklan 1 ja 2 kohta, 21 artiklan 1 kohta ja 2 kohdan d alakohta).[1] Kyseistä vuoropuhelua kuvataan komission tiedonannossa Serbia ja Montenegron valmiudesta neuvotella vakautus- ja assosiaatiosopimus Euroopan unionin kanssa (KOM(2005) 476 lopullinen).[2] EUVL L …, ….2007, s. ….